ตร.191 จัดโครงการเพื่อสังคม รณรงค์ให้ความรู้ศูนย์รับแจ้งเหตุฯ
เมื่อเวลา 10.00 น.วันที่ 17 ก.ย.58 พล.ต.ต.ภาณุรัตน์ หลักบุญ ผบก.สปพ. เปิดเผยว่า ตำรวจ ศูนย์รับแจ้งเหตุ 191 ได้จัดทำโครงการเพื่อสังคม โดยจัดกิจกรรมให้ตำรวจ 191 ออกรณรงค์และให้ความรู้เกี่ยวกับศูนย์รับแจ้งเหตุ 191 โดยใช้ชื่อโครงการว่า กิจกรรม ตำรวจ 191 พบเด็กและเยาวชน  ซึ่งครั้งนี้ได้จัดกิจกรรมที่โรงเรียนศึกษาสงเคราะห์บางกรวย โดยมี พ.ต.อ.ทิวา โสภาเจริญ ผกก .ศูนย์รวมข่าวและเจ้าหน้าที่ เอาท์ซอร์ส เข้าร่วมกิจกรรม,โดยวัตถุประสงค์ของกิจกรรม คือ แนะนำให้เด็กนักเรียนรู้จักหน่วยงาน (ศูนย์รับแจ้งเหตุ 191) ทราบขั้นตอนการทำงานของเจ้าหน้าที่รับแจ้งทั้งตำรวจและเอาท์ซอร์ส หลักการแจ้งเหตุ การสังเกตุ จดจำ ตำหนิรูปพรรณ และที่เกิดเหตุ แนวทางศูนย์รับแจ้งเหตุฉุกเฉินแห่งชาติ และให้ความรู้กฏหมายเบื้องต้น ระเบียบ ข้อบังคับ ที่เกี่ยวข้องกับการก่อกวน และผลกระทบที่เกิดจากการโทรเล่น หรือโทรก่อกวน อาจส่งผลต่อชีวิตและทรัพย์สิน ของสุจริตชนได้,ทั้งนี้ ได้จัดทำบันทึกข้อตกลงร่วมกับทางโรงเรียนเพื่อขอความร่วมมือให้กำชับกวดขัน เด็กนักเรียน พร้อมทั้งจัดกิจกรรมร่วมกับนักเรียน เพื่อดึงเป็นแนวร่วม ในการช่วยกันสอดส่องดูแลและตักเตือนเพื่อนไม่ให้โทรก่อกวน พร้อมทั้งขอให้ทางโรงเรียนส่งรายชื่อนักเรียนที่ให้เบาะแส และตักเตือนเพื่อนได้ เพื่อเข้ารับรางวัลและประกาศนียบัตรจาก กก.ศร.เพื่อเป็นการชื่นชมความเป็นเด็กดีมีจิตอาสาร่วมกัน ซึ่งในกิจกรรมได้มีการนำอาหาร ขนมและน้ำดื่มแจกนักเรียนที่ร่วมกิจกรรมอีกด้วย
ตำรวจศูนย์รับแจ้งเหตุ 191 จัดทำโครงการเพื่อสังคม โดยจัดกิจกรรมให้ตำรวจ 191 ออกรณรงค์และให้ความรู้เกี่ยวกับศูนย์รับแจ้งเหตุ 191 โดยใช้ชื่อโครงการว่า กิจกรรม ตำรวจ 191 พบเด็กและเยาวชน 
ตำรวจ191,โครงการเพื่อสังคม,ศูนย์รับแจ้งเหตุ 191,บันทึกข้อตกลง,ภาณุรัตน์ หลักบุญ,ทิวา โสภาเจริญ,ข่าว,ไทยรัฐออนไลน์